เลขานุการรัฐมนตรีว่าการกระทรวงศึกษาธิการ เปิดโครงการประกวดนวัตกรรมชุมชนและนักวิจัยดีเด่นด้านการใช้ป
หม่อมหลวงปริยดา ดิศกุล เลขานุการรัฐมนตรีว่าการกระทรวงศึกษาธิการ เปิดโครงการ การประกวดนวัตกรรมชุมชนและนักวิจัยดีเด่นด้านการใช้ประโยชน์ ที่ห้องประชุมศิวาลัย ศูนย์วัฒนธรรมอีสานใต้ มหาวิทยาลัยราชภัฏบุรีรัมย์ โดยสถาบันวิจัยและพัฒนา มหาวิทยาลัยราชภัฏบุรีรัมย์ภายใต้งานมหกรรมวิชาการและวัฒนธรรมนานาชาติ ครั้งที่ 2 (The 2 nd Buriram Rajabhat Conference and Cultural Festival 2018 : BRICC Festival 2018) เพื่อเป็นเวทีแลกเปลี่ยนเรียนรู้นวัตกรรมต่างๆ ระหว่างมหาวิทยาลัยกับชุมชน ระหว่างชุมชนกับชุมชน และระหว่างชุมชนกับนักวิจัย ตลอดทั้งการค้นหาและยกย่องผลงานนวัตกรรมชุมชนดีเด่นที่ทำให้เกิดการเปลี่ยนแปลงทางสังคม เศรษฐกิจ สิ่งแวดล้อม และสร้างนักวิจัยดีเด่นด้านการใช้ประโยชน์ที่มีผลงานวิจัยที่สามารถสร้างความเปลี่ยนแปลงที่วัดผลได้ มีบุคลากร นักวิจัย นักศึกษาและประชาชนที่สนใจ เข้าร่วมโครงการเป็นจำนวนมาก 

สำหรับการจัดงานในครั้งนี้มีผู้ส่งผลงานเข้าประกวดแข่งขัน จำนวน 37 ผลงาน เช่น การจักสาน แปรรูปผ้าไหม และออกแบบผ้าไหมด้วยซอฟต์แวร์คอมพิวเตอร์ การพัฒนาผลิตภัณฑ์กุ้งจ่อมผงโดยการอบแห้ง อุปกรณ์ lot สำหรับการเกษตร ชุดห่อผลไม้ป้องกันแมลงการบริการจัดการเกษตรทฤษฎีใหม่ การบริหารจัดการขยะ สมุนไพร ข้าวเม่านางรอง การพัฒนาอาหารท้องถิ่น และอื่นๆอีกหลายผลงาน 

หม่อมหลวงปริยดา ดิศกุล เลขานุการรัฐมนตรีว่าการกระทรวงศึกษาธิการ กล่าวว่า มหาวิทยาลัยราชภัฏบุรีรัมย์ เป็นสถาบันอุดมศึกษาเพื่อการพัฒนาท้องถิ่นที่มุ่งเน้นให้คณาจารย์ได้นำองค์ความรู้ที่มีอยู่ในศาสตร์ไปใช้ในกาพัฒนาท้องถิ่นกับชุมชนมาอย่างต่อเนื่อง สอดรับนโยบาย Thailand 4.0 ของรัฐบาล เกิดการนำผลผลิตทางงานวิจัยหรือนวัฒกรรมไปใช้ประโยชน์จริง ประยุกต์สู่การพัฒนาท้องถิ่นได้อย่างทันต่อสถานการณ์ที่เกิดขึ้น